 Megállapodás pénzeszköz átadás-átvételről
amely létrejött egyrészről a Társadalmi Ellenőrző Tájékoztató Társulás (székhely: 7164 Bátaapáti, Petőfi utca 4. képviseli: Glöckner Henrik 
 elnök), mint pénzeszköz átadó (továbbiakban: Átadó),

másrészről A Bátaszéki Közös Önkormányzati Hivatal (székhely: 7140 Bátaszék, Szabadság utca 4.  képviseli: Kondriczné dr. Varga Erzsébet jegyző), mint pénzeszköz átvevő (továbbiakban: Átvevő) között az alulírott helyen és időben az alábbi feltételekkel:

1. Az Átadó az Átvevő részére a közöttük létrejött együttműködési megállapodás II. fejezet 4. pontja alapján 4.300.450 Ft, azaz négymillió-háromszázezer-négyszázötven forint összegű támogatásértékű pénzeszközt ad át a személyi juttatások és azok járulékai fedezetére.
2. Az 1. pontban meghatározott összeget az Átadó egyösszegben utalja át az Átvevő OTP Bank Nyrt. pénzintézetnél vezetett 11746005-15803445 számú Költségvetési bankszámlája javára.

3. A felek megegyeznek abban, hogy az Átvevő az 1. pontban meghatározott összeget a munkaszervezeti feladatok ellátásához szükséges személyi feltételek biztosítására, a személyi juttatások és azok járulékainak kifizetésére fordítja. 
4. Az Átvevő önállóan gazdálkodó szerv (részben önálló) gazdálkodását a Bátaszéki Közös Önkormányzati Hivatal végzi, az Átvevő önálló számlaszámmal rendelkezik, a működésre átadott pénz felhasználásáért az intézmény vezetője felelős.

5. A bevételek-kiadások pontos elszámolása az éves költségvetési beszámoló keretében történik, mely során kimutatásra kerül az intézmény finanszírozási többlete vagy hiánya. 

6. A jelen szerződésben nem szabályozott kérdésekre a Ptk. rendelkezései az irányadók.

7. Jelen szerződést a felek, mint akaratukkal mindenben megegyezőt az alulírott helyen és időben aláírták.

Kelt: Bátaapáti, 2026. május 12.

